b'\n_START_ARTICLE_\nVelika nagrada Al\xc5\xbeirije 1934\n_START_SECTION_\nPred dirko\n_START_PARAGRAPH_\nDirka za Veliko nagrado Al\xc5\xbeirije je potekala v dveh dirkah po petnajst krogov, rezultate so za kon\xc4\x8dno uvrstitev se\xc5\xa1teli. Za favorite pred dirko so veljala mo\xc5\xa1tva Scuderia Ferrari, Automobiles Ettore Bugatti, Whitney Straight Ltd. in Scuderia Siena.\n_START_SECTION_\nDirka\n_START_PARAGRAPH_\nPrvo dirko je dobil Jean-Pierre Wimille, sledila sta mu Antonio Brivio in Whitney Straight. Louis Chiron je vodil, toda po dolgem postanku v boksih je padel na \xc4\x8detrto mesto, lokalni junak Marcel Lehoux pa je zletel s steze v jarek._NEWLINE_Za drugo dirko je Brivio svoj dirkalnik dal Chironu, ki je ponovno prevzel vodstvo, toda moral upo\xc4\x8dasniti zaradi po\xc5\xa1kodovanega bla\xc5\xbeilca. Straight, ki je ve\xc4\x8dino druge dirke dr\xc5\xbeal drugo mesto je odstopil v zadnjem krogi zaradi okvare menjalnika. Prvo zmago sezone je tako dosegel Wimille, drugo mesto je osvojil Chiron, tretje pa Luigi Soffietti.'